

2



ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS

SPRENDIMO 

Sprendimo projekto tikslas yra patvirtinti Šiaulių miesto koncertinės įstaigos „Saulė“ teikiamų atlygintinų paslaugų sąrašą.

Dabar galiojantis Šiaulių miesto koncertinės įstaigos „Saulė“ (toliau – Koncertinė įstaiga) teikiamų atlygintinų paslaugų sąrašas (toliau – paslaugų sąrašas) yra patvirtintas Šiaulių miesto savivaldybės tarybos 2024 m. birželio 6 d. sprendimu Nr. T-213 „Dėl Šiaulių miesto koncertinės įstaigos „Saulė“ teikiamų atlygintinų paslaugų sąrašo patvirtinimo“. 
Naujas sprendimo projektas parengtas atsižvelgiant į Šiaulių miesto koncertinės įstaigos „Saulė“ 2025-01-31 raštą Nr. 23-(1.5.) „Dėl Šiaulių miesto koncertinės įstaigos „Saulė“ teikiamų atlygintinų paslaugų sąrašo pakeitimo“.

Koncertinė įstaiga, atsižvelgdama į planuojamą kultūrinę veiklą, peržiūrėjo, pakeitė ir papildė paslaugų sąrašą.
Atsižvelgiant į tai, kad Koncertinėje įstaigoje 2025 m. savo veiklą pradeda naujas kolektyvas – Šiaulių miesto simfoninis orkestras – į paslaugų sąrašą siūloma įtraukti 3 naujas paslaugas, susijusias su Šiaulių miesto simfoninio orkestro kultūrine veikla: 2.1 eil. „Šiaulių miesto simfoninio orkestro programa“ – 3000 Eur, 2.10 eil. „Šiaulių miesto simfoninio orkestro programa Šiaulių miesto savivaldybės biudžetinėms įstaigoms (turimas repertuaras)“ – 600 Eur, 2.11 eil. „Šiaulių miesto simfoninio orkestro programa Šiaulių miesto savivaldybės biudžetinėms įstaigoms (naujai rengiamas repertuaras)“ – 1200 Eur. 
Šių paslaugų įkainiai nustatyti atlikus rinkos tyrimą, kurio metu buvo įvertintos panašių orkestrų (atsižvelgiant į orkestro sudėtį ir atliekamo repertuaro specifiką), teikiamų paslaugų teikiamų programų apimtys ir sudėtingumas bei jų kainos. 
Paslaugų sąrašo 2.2, 2.2, 2.3, 2.8 ir 2.9 eilutėse paslaugos pavadinimo formuluotė iš „kamerinis orkestras „Camerata Solaris“ keičiamas į „Šiaulių miesto simfoninio orkestro styginių grupė“, atsižvelgiant į tai, jog pasikeitė kolektyvo pavadinimas bei sudėtis. 
Taip pat yra koreguojami visų siūlomų meninių paslaugų mato vienetai: 2.1, 2.2, 2.3, 2.4, 2.5, 2.6, 2.7, 2.8, 2.9, 2.10 ir 2.11 eilutėse vietoje „1 paslauga“ įrašoma „1 val. trukmės programos atlikimas“. Ši korekcija suteiks galimybę lanksčiau organizuoti paslaugų teikimą, sudarant sąlygas kolektyvams atlikti ir minimalios trukmės koncertines programas, kurios atitinkamai būtų ir pigesnės. 
Siekiant išvengti interpretacijų ir praplėsti subjektų sąrašą, kuriems yra taikomos nuolaidos įsigyjant patalpų nuomos, įgarsinimo ir apšvietimo paslaugas (3.1, 3.1.1, 3.2, 3.2.1, 3.3, 4 ir 5 eilutės), siūloma koreguoti 1 ir 2 išnašų formuluotes.
Siūloma koreguoti 4 išnašos formuluotę iš „naudodamasis mobiliąja programėle „Šiauliai“, pateikia virtualiąją šiauliečio kortelę“ į „pateikia fizinę plastikinę šiauliečio kortelę arba naudodamasis mobiliąja programėle „Šiauliai“ pateikia virtualiąją šiauliečio kortelę“. Įtraukus nuostatą apie fizinės plastikinės šiauliečio kortelės pateikimą, siekiama aiškiau apibrėžti nuolaidų taikymo tvarką ir užtikrinti, kad tiek fizinę, tiek virtualiąją kortelės formas naudojantys gyventojai galėtų pasinaudoti teikiamomis lengvatomis.


Priėmus sprendimą, galimos pasekmės. Priėmus sprendimą, neigiamų pasekmių nenumatoma. Teigiamos pasekmės – atnaujintas Šiaulių miesto koncertinės įstaigos teikiamų atlygintinų paslaugų sąrašas leis užsakovams lanksčiai rinktis siūlomas paslaugas, įskaitant trumpesnės trukmės menines programas, taip pat suteiks galimybę rinktis Šiaulių miesto simfoninio orkestro siūlomas menines programas. Šie pokyčiai prisidės prie platesnės paslaugų sklaidos ir jų prieinamumo didinimo. Be to, atnaujintas sąrašas tampa aiškesnis, suprantamesnis, todėl geriau atitiks vartotojų poreikius.
Priėmus sprendimą, keičiami ar pripažįstami negaliojančiais teisės aktai. Priėmus sprendimą, bus pripažintas netekusiu galios Šiaulių miesto savivaldybės tarybos 2024 m. birželio 6 d. sprendimas Nr. T-213 „Dėl Šiaulių miesto koncertinės įstaigos „Saulė“ teikiamų atlygintinų paslaugų sąrašo patvirtinimo“.

Priėmus sprendimą, keisti galiojančių teisės aktų nereikės.

Sprendimui įgyvendinti papildomų lėšų nereikės.

Antikorupcinio vertinimo pažyma pridedama
Numatomo teisinio reguliavimo poveikio vertinimas. Neatliekamas.
Sprendimo projektą parengė Savivaldybės administracijos Kultūros skyrius. Tiesioginis rengėjas – Kultūros skyriaus vyr. specialistė Edita Ramanauskienė tel. (8 41) 500 532. Projekto iniciatoriai – Šiaulių miesto koncertinės įstaigos vadovas Vaidotas Katutis, tel. +370 656 17 671, Kultūros skyriaus vedėja Daina Kinčinaitienė, tel. +370 41 500 531.

